google/wiki40b huggingface dataset:
Stoltzekleiven

Stoltzekleiven er en bratt steinlagt tursti og trapp i Bergen opp mot Sandviksfjellet. Trappa har cirka 908 trinn. Ifølge målinger gjort av Norconsult i 2018, gjengitt i Bergens Tidende  12.7.2018, er stigningen 301,44 høydemeter, lengden  834 meter og gjennomsnittlig stigning 36 prosent. Stoltzekleiven tar av fra Fjellveiens nordlige del i Sandviken. Stoltzekleiven er etter en rekke uhell anbefalt «enveiskjørt» slik at man fra toppen velger å gå ned igjen via Munkebotn eller Skredderdalen.

Historie

Fra eldre tider var denne passasjen kjent som «Rævaskaret». Bergen kommune satte i 1937 igang såkalt nødsarbeid for arbeidsledig ungdom og det ble laget en fast trasé i stein.
Familien Stoltz som stammer fra Hannover kjøpte i 1870 gården Frydenlund. Hovedbygningen lå mellom Uren og dagens Amalie Skramsvei. Denne ble da på folkemunne hetende Stoltzegården. Fra gården gikk det fra gammelt av en sti opp til jordene ovenfor det som skulle bli Fjellveien. I slutten av 1920-tallet bygget Bergen Elektrisitetsverk (BEV etablert 1900) transformatorstasjonen i Fjellveien. I forbindelse med trekkingen av kraftlinjen frem til denne ble stien forlenget oppover fjellsiden. Dagens 45kV linje følger samme trasé. I 1935 ble det søkt om midler til å forlenge denne stien opp til Sandviksfløyen. I 1937 ble arbeidet igangsatt. Man valgte å bryte ut av den eksisterende traseen omtrent midt i det svakt skrånende fjellpartiet halvveis i dagens kleive og svinge ca. 180 grader mot nord (venstre). Dette er stedet hvor i dag den orange båren er plassert. Mange turgjengere går her feil og fortsetter rett frem på den gamle anleggstien. Fortsetter man på denne møter man til slutt stien i Skredderdalen.
Da arbeidet med stien var kommet i gang ble Gerhard Stoltz (d.y.), rektor på Bergen katedralskole og kommunens navnekspert, bedt om å komme med et navneforslag. Det endte etter en del diskusjon med at stien fikk navnet Stoltzekleiven etter Stoltzegården hvor stien startet. Gerhard Stoltz var ifølge nevøen, professor Knut Fægri, uenig i navnevalget. Arbeidet med stien var ifølge en artikkel i Bergens Tidende 13. november 1939 på det nærmeste ferdig.

Stoltzekleiven Opp

Hvert år i september arrangerer idrettslaget Varegg motbakkeløpet «Stoltzekleiven Opp». Løpet går fra Fjellveien, 200 meter sør for Bergen sekundærstasjon, og opp til skaret under Sandviksfløyen. Det ble arrangert første gang i 1979 i forbindelse med 100-årsjubileum for Fjellveien.

Slitasje

Stoltzekleiven er en av de mest populære turstiene i Bergen, og trafikken opp og ned samt vær og vind har ført til slitasje. Dette har medført et stort behov for reparasjoner. Våren 2009 ble tretrappene i øverste del byttet ut i sin helhet.
I 2011 ble Stoltzekleiven rustet opp av Bergen kommune ved hjelp av sherpaer fra Nepal.
Hollywood (Wicklow)

Etymologi

Cillín Chaoimhín er det tilknyttede navnet for Hollywood, men et eldre irsk navn er Cnoic Rua som bokstavelig betyr «Rød ås». Det kan være en referanse til de røde bærene på kristtorn (engelsk holly, latin Ilex) som vokser i bergene over landsbyen, eller det kan være en referanse til fargen på lyngen i Wicklow. En annen mulighet er at det opprinnelige navnet kan ha vært Holy Wood («hellige skog») som en referanse til den hellige Kevins reise gjennom stedet.

Historie

Landsbyen har lange tradisjoner med helgenen Kevin fra 500-tallet og mange pilegrimer har reist gjennom stedet ved å følge den hellige Kevins fotefar, på veg til klosteret i Glendalough inntil skikken ebbet ut tidlig på 1900-tallet. Lokale landemerker er «Sankt Kevins stol» og «Sankt Kevins grotte». «Sankt Kevins veg» er en 30 km lang pilegrimssti fra Hollywood til Glendalough, og er god måte å nyte deler av nasjonalparken i Wicklowfjellene.

Omgivelser

Den irske kirke er landsbykirken i landsbyen som har et vevlet tak fra 1600-tallet. Omtrent 3 km nordøst for landsbyen ligger den lille landsbyen Poulaphouca hvor elven Liffey har et vannfall i tre etasjer. Poulaphoucareservoaret dekker omtrent 20 km², ble opprett for rundt femti år siden ved byggingen av Poulaphoucadamningen og et vannkraftverket.
Piper's Stones, steinmonumenter fra bronsealderen, ligger 3,5 km sørvest for Hollywood langs vegen N81.
Hollywood, som sin yngre navnbror i California, har en glansfull fortiden i underholdningsindustrien. Den har gitt malerisk setting for en flere filmer, blant annet King Arthur, Dancing at Lughnasa og Michael Collins.

Sport

Gælisk sport har en sterk posisjon i lokalsamfunnet. Den lokale klubben Hollywood GAA deltar i Wicklow Senior Football Championship.
Colin Tutty, vinner av verdensmesterskapet i saueklipping 2005, 2008, og 2009 var født og oppvokst i Hollywood, og bor fortsatt der.
Anisoderini

Utseende

Middelsstore (9-20 millimeter), avlange, er eller mindre brunlige bladbiller. Hodet er lite, antennene tynne og rundt halvparten så lange som kroppen, som er nokså jevnbred. Pronotum er noe rundet, beina forholdsvis korte.

Levevis

Både larver og voksne lever på planter og eter fra dem. Denne gruppen lever for det meste på bananplanter, bambus og planter i ingefærfamilien.

Utbredelse

Gruppen er utbredt i Sørøst-Asia og Australia.
Montrose County

Historie

Fylket ble grunnlagt i 1883 av land som ble skilt ut fra Gunnison County og det har fått sitt navn etter byen Montrose City.
Norgesmesterskapet i fotball for menn 1928

Norgesmesterskapet i fotball for menn 1928 ble vunnet av Ørn-Horten etter finaleseier 2–1 over Lyn den 14. oktober. Målscorere for Ørn var Sverre Fredriksen som scoret i det 1. minutt og Oscar Thorstensen som scoret i det 53. minutt. For Lyn scoret Arne Riberg i det 30. minutt. Kampen ble spilt i Halden. Dommer var Paulus Nilsen fra Idrettslaget Brodd.
Dette var tredje gang Ørn vant et norgesmesterskap.
Ørns vinnerlag: Gunnar Jacobsen, Knut Ellingsrud, Ingar Pedersen, Aage Larsen, Kjell Halvorsen, Harald Strøm, Sverre Fredriksen, Oscar Thorstensen, Egil Jacobsen, Gunnar Dahl og Gudmund Fredriksen.
Lyns lag: Einar Nilsen, Niels Onstad, Per Skou, Egil Gram Tennefoss, Gunnar Røvig, Franz Josef Dahl, Arne Riberg, Fr. Resberg, Jørgen Juve, Svein Johansen, Erik Horn.
Gaston Chevrolet

Tidlig liv

Gaston ble født i nærheten av Beaune i regionen Côte-d'Or i Frankrike, dit hans sveitsiske foreldre hadde emigrert et par år tidligere. Han var yngre bror av Ludvig (1878-1941, grunnlegger av bilprodusenten Chevrolet) og Arthur Chevrolet (1884-1946). Etter at broren Louis emigrerte til USA og hadde tjent nok penger, sendte han bud etter Gaston og Arthur for å komme etter. Da de kom dit begynte Gaston å arbeide som bilmekaniker og sammen med sine brødre begynte de i billøp.
Etter et år forlot den eldre bror Louis Chevrolet-selskapet i 1916, Gaston Chevrolet ble partner med Louis og Arthur i det nye Frontenac Motor Corporation.

Indianapolis 500

Han deltok i Frontenac billøp. Chevrolet konkurrerte i Indianapolis 500 i 1919, kom på tiende plass, mens broren Louis kom på syvende.
Chevrolet brøt dominansen til europeisk-bygde biler i Indianapolis 500 i 1920. Han vant løpet i en ombygget Monroe-Frontenac og ble den første i historien til dette 800 km lange løp uten å skifte dekk.

1920. Det nasjonale mesterskapet og død

Etter sin seier 31. mai 1920 i Indianapolis, deltok Chevrolet i flere arrangementer. Han vant et løp på 160 km mot de beste konkurrentene Tommy Milton (ironisk nok kjørte han en Chevrolet) og Ralph Mulford.
Med den kommende vinteren i slutten av 1920, flyttet bilsporten til vestkysten. Mens de konkurrerte i det siste løpet for sesongen på den brede banen på Beverly Hills Speedway ble Chevrolet drept da hans Frontenac havarerte i den 146. av løpets 200 runder. Til tross for ulykken, hadde Chevrolet samlet nok poeng under løpet og gjennom sesongen til å vinne tittelen «Speed King of the Year» for 1920 i AAA National Championship. som den virkelige nasjonale mester i 1920, til tross for at senere reviderte publikasjoner i ettertid har oppført Tommy Milton som sådan.
Chevrolet er gravlagt ved siden av sine brødre i Holy Cross and Saint Joseph Cemetery  i Indianapolis, Indiana.
Petuntse

Petuntse (fra kinesisk 白墩子, pinyin: bai2 dun1 zi0), også skrevet petunse, er et tidligere uttrykk for et bredt spekter av steiner som spenner over glimmer og feltspat. De har imidlertid alle vært gjennom geologiske forråtnelsesprosesser som har ført til at de etter bearbeidelse er egnede som ingredienser i visse keramikktyper.
Petuntse var og er en viktig ingredient i kinesisk porselen, selv om uttrykket ikke lenger er så vanlig.
Petuntse har en likhet med det materiale som kalles China stone, som bare kan finnes i det sørvestre England, men er av en annen mineralogi. Men begge er oppstått ved forråtelse av magmatiske bergarter.
Sørsamisk syntaks

Nominalfraser

Som i de fleste uralske språk, er sørsamiske nominalfraser av typen (Determinativ) – (Kvantor) – (Adjektiv) – Substantiv. Som i alle samiske språk har adjektivet en egen attributtform når det står i samme frase som et substantiv (jf. artikkelen om sørsamisk morfologi).
Determinativene kongruerer med substantivet i kasus, til forskjell fra f.eks. nordsamisk, som bare har delvis kongruens. I sørsamisk står altså determinativen i samme kasus som substantivet, mens nordsamiske determinativer bare kongruerer i halvparten av kasusa, og står i genitiv foran de andre.
Til forskjell fra andre uralske språk står sørsamiske substantiv i flertall etter kvantorer. På sørsamisk heter det således gøøkte niejth «to jenter» (der niejth er nominativ flertall. I andre uralske språk står substantivet i entall, og kasus er bestemt av kvantoren. På nordsamisk heter det guokte nieidda (genitiv entall), på finsk kaksi tyttöä (partitiv entall), og i ungarsk kettő lány (nominativ entall).

Verb og objekt

I sørsamisk står objektet i akkusativ hvis det er entallsobjekt. Hvis det er et flertallsobjekt, står det i akkusativ når det viser til noe kjent og/eller avgrensa, og i nominativ når det viser til noe ukjent og/eller uavgrensa. Ordstillinga i sørsamisk er SOV, dvs. objektet står foran verbet. Hvis det er flere verb (finitt hjelpeverb pluss infinitt hovedverb, er ordstillinga SHOV (subjekt – hjelpeverb – objekt – verb)

Komplekse verbaler

Det sørsamiske verbalsystemet har, som de andre samiske og østersjøfinske språka, et tempussystem som minner om systemet i de nordgermanske språka.

Subjektsløse setninger

Sørsamisk har ikke formelle subjekter av den typen man finner i norsk, verken det regner eller Det kom en mann i går. Tilsvarende setninger er uten subjekt på sørsamisk. Hvis verbet står i første eller andre person, kan subjektet bli utelatt.
Yantan

Yantan (kinesisk: 沿滩区; pinyin: Yántān Qū) er et bydistrikt i byprefekturet Zigong i provinsen Sichuan i Folkerepublikken Kina. Det har et areal på 467,99 km² og teller 389.100 innbyggere (2005).
Stemmegjenkjenning

Verifikasjon contra identifikasjon

Verifikasjon er en prosess hvor personens stemme blir kontrollert mot den personen utgir seg til å være, på samme måte som å vise en legitimasjon. Bildet på legitimasjonen må stemme overens med ansiktet til personen.
Identifikasjon er prosessen hvor en stemme blir sjekket mot en database som inneholder mange stemmer. Stemmen som skal identifiseres må derfor være med i denne databasen. FBI i USA har allerede tatt i bruk denne metoden som kalles «Voice Print» i etterforskningen.
FK Ufa

Historie

Klubben ble grunnlagt i 2010, og spiller sine hjemmekamper på Neftyanik Stadium som har en tilskuerkapasitet på ca 15 200.
Tsjeka

Forkortelsen

Ordet «tsjeka» er norsk transkripsjon av den russiske tobokstaversforkortelsen ЧК, der Ч er den russiske bokstaven for «tsj»-lyden, mens «ka» er russisk uttale av bokstaven К, altså tsjeka = tsje+ka. For å vise at det er en forkortelse helt på linje med for eksempel KGB burde man kanskje skrive TsjeKa eller TsjeK, uttalt «tsje-kå», men det brukes ikke. Tsjeka (eller Vetsjeka, ВЧК) står for kortformen (Всероссийская) чрезвычайная комиссия, (Vserossijskaja) tsjresvytsjajnaja komissija, «Den (Allrussiske) Ekstraordinære Kommisjonen».

Seinere sikkerhetstjenester

Tsjekaen ble omgjort til GPU («Den politiske hovedforvaltning»), som siden ble til OGPU og NKVD, som i 1946 ble kalt MGB («Ministeriet for statens sikkerhet») og i 1954 KGB. I dagens Russland er det gamle KGB delt opp i sikkerhetstjenesten FSB og utenriksetterretningstjenesten SVR.
|}
Windows Server 2003

Windows Server 2003 (kodenavn Whistler Server, også kjent som Windows NT 5.2) er etterfølgeren til Windows 2000 Server og ble lansert 24. april 2003. Windows Server 2003 tar stabiliteten til Windows 2000 Server og funksjonene til Windows XP og skaper et sterkt system. Til å begynne med ble Windows Server 2003 kalt Windows .NET Server 2003. Men på grunn av forvirring rundt .NET-teknologien ble navnet byttet. En oppdatert utgave kalt R2 ble sluppet i slutten av 2005. Den ble distribuert som en tilleggs-cd og inneholdt mange valgfrie oppdateringer, blant dem SP1 og et Unix-miljø.
ISO 3166-2:CY

ISO 3166-2:CY er Kypros' del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Kypros er det definert koder for seks distrikter.
Hver kode består av to deler, atskilt av en bindestrek. Første del er CY, ISO 3166-1 alfa-2-koden for Kypros. Andre del er to sifre.
Rabobank (bank)

Rabobank (Coöperatieve Centrale Raiffeisen-Boerenleenbank B.A.) er en nederlandsk bank-institusjon med kontorer over hele verden, primært i Nederland. Selskapet ble etablert i 1972.
Rabobank har vært hovedsponsor for sykkellaget Rabobank siden 1996.
Skolebibliotek

Skolebibliotek er bibliotek eller boksamlinger på skoler og i læringsinstitusjoner.

Skolebibliotek i Norge

Begrepet brukes i Norge særlig om bibliotek for elever i grunnskolen og i videregående skole slik det er definert i opplæringsloven fra 1998. I mellomkrigstiden var ambisjonen at alle skoler skulle ha egen boksamling tilgjengelig for elevene. Skoledirektørrådet arguemnterte for at det måtte være obligatorisk. Bibliotekloven av 1935 bestemte at det skulle være bibliotek ved alle grunnskoler med mer enn 12 elever. Stortinget bevilget 1891 egne midler til oppbygging av skolebiblioteker.
Skolebibliotekene i Norge eies og drives av de enkelte skolene. De skal tjene skolens formål og derfor ha en pedagogisk innretning, det vil si dekke de behovene elevene og lærerne har for litteratur og informasjon til lesetrening, lystlesing og informasjonssøk.
Informasjonskompetanse er et viktig stikkord i en skolebibliotekars hverdag.
Skolebibliotekene inneholder i tillegg til bøker og blader også lyd- og bildemedier som CD-plater og DVD-plater. Mange skolebibliotek har også egne datamaskiner med Internett, til bruk for elevene. Bibliotek utstyrt med slikt multimediautstyr ble på 70- og 80-tallet kalt mediatek. På nybygde skoler er bibliotekene ofte plassert i egne lokaler sentralt i skolebygget. Tankegangen bak er at biblioteket skal være «skolens hjerte».  
Bemanningen av og planene for skolebibliotekene varierer stort mellom forskjellige skoler i Norge. Gjennomsnittlig betjent tid på biblioteket er bare knapt tre arbeidstimer per uke. Skolebibliotekarene er vanligvis lærere, eventuelt med tilleggsutdanning. Ca. 10 % av de bibliotekansvarlige i grunnskolen og 50 % i videregående skole er bibliotekarutdannet. Flere av disse er tilknyttet Skolebibliotekarforeningen i Norge som igjen er tilsluttet Nordisk Skolebibliotekarforening. Mange skolebibliotek samarbeider med folkebibliotekene i kommunen.
Barros Blancos (kommune)

Geografi

Barros Blancos grenser i nord mot Pando og Suárez, i sør mot Nicolich, og i vest mot Montevideo.

Historie

Barros Blancos ble grunnlagt i 15. mars 2010.

Regjeringen

Ordføreren (alcalde) i kommunen er Napoleón Da Roza (2010-2015).
Tjøme skatepark

Tjøme skatepark er en utendørs skatepark på ca. 2 000 m² i Færder kommune. Parken har Europas største vert-ramp, flere miniramps, microramp, bowls og en street-del. Parken holder høy kvalitet og den bygges jevnlig ut og vedlikeholdes hvert år. Alle elementene, foruten bowlen i betong, er utstyrt med skatelite-plater.
Parken drives av Tjøme skateklubb, mens tomten eies avkommunen. Parken ligger ved Haugsjordet og adressen er Pytterønningen 2, 3145 Tjøme.

Historie

Opprinnelig ble parken bygget i 2010. Den store vertrampen kom i 2012 og samme år ble det lagt ny asfalt på plassen. Året etter, i 2013, fikk hele parken skatelite-plater. I 2014 bygde man ut vertrampen fra 10 til 20 meters bredde og øket vert-delen med 50 cm. I 2015 kom betong-bowlen på plass. I 2016 ble minirampen utbygd med ny, høy del og ble 6 meter bredere.
Parken blir stadig oftere omtalt internasjonalt, mye grunnet arrangementet Tjøme skategalla som holdes en gang i året. I et intervju fra 2015 rangerer California-baserte Rich Lopez Tjøme skatepark på andreplass rett foran "Tony's Ramp" (Tony Hawk).

Street

Street-delen er ca. 700 m² asfaltdekke og inneholder flere elementer som quarter-pipes, rails og curbs i forskjellige fasonger.

Bowl

Bowlen er laget i betong og har en størrelse på ca. 300 m². Høyden varierer mellom 1,30 og 1,90 meter.
Yu (blåseinstrument)

Yu (竽; pinyin: yú) var et blåseinstrument i det gamle Kina. Det benyttet fritt rørblad, og minnet om instrumentet sheng, med flere piprør av bambus satt på en vindkasse laget av bambus, tre eller kalebass. Hvert rør hadde ett fritt rørblad, også det av bambus. Mens en sheng var ment for å frembringe harmonisk lyd (kvarter og kvinter), ble en yu spilt melodisk. Instrumentet ble spilt, ofte i svært store grupper, i det gamle Kinas hofforkestre. Instrumentet ble også kjent i Korea og Japan.
Det er ikke lenger i bruk.
Chalcosyrphus valgus

Utseende

Em middelsstor (11-15 mm), slank, svart blomsterflue, ganske korthåret. Den kjennes lett på kombinasjonen helt svart kropp og klart røde baklår. Ansiktet er litt uthulet under antennene, som er rødlige, det tredje leddet nesten sirkelrundt. Fasettøynene er nakne og dekker det meste av hodet hos hannen. Thorax er tydelig lengre enn bred, med forholdsvis tydelige lengdestriper av grå bestøvning. Bakkroppen er lang og parallellsidig, helt svart. For- og mellombeina er rødgule og slanke. På bakbeina er lårene fortykkede og skarpt røde, leggene er krumme og svarte, føttene slanke og svarte. Vingene er nokså smale, klare med et gulaktig vingemerke.

Levevis

Den er en forholdsvis sjelden og truet art knyttet til gammel skog,likevel trolig den vanligste Chalcosyrphus-arten i Norge. Larvene utvikler seg i morkne stubber. De voksne fluene sitter ofte og soler seg på stubber og trestammer. De besøker også blomster. Flygetiden er mai-august.

Utbredelse

Den er funnet i det meste av Europa, men har minket mye og kan være på vei til å forsvinne i mange områder. Det finnes også i det nordlige Asia. I Norge er den funnet i lavlandet i Sør-Norge, og det er også noen funn lengst i nord.
Edgar Smith Berentsen

Familie

Edgar Smith Berentsen var sønn av sangerinnen Anna Smith og legen Berent Martin Berentsen (1843–1912). Familien alternerte mellom å bruke etternavnet «Berentsen» og «Behrens». Faren emigrerte til USA i 1875 og etablerte seg som lege i Chicago. I 1890 giftet foreldrene seg, de var først bosatt i Chicago men flyttet senere til Minneapolis. Moren døde i 1906, og på et tidspunkt kom Edgar Smith Berentsen tilbake til sine foreldres hjemland.
I 1927 giftet han seg med Agnes Christine Landmark.

Utdannelse

Han tok artiumseksamen i 1914 i Bergen, der farens familie kom fra. Deretter begynte han arkitektstudier ved Norges Tekniske Høiskole (NTH) i Trondheim, og ble uteksaminert derfra i 1919. Senere studerte han ved École des Beaux-Arts i Paris.

Arkitekt

Hans mor hadde vært søster av arkitekten Einar Smith, og Edgar Smith Berentsen ble etter utdannelsen ansatt i firmaet Michalsen, Smith, Michalsen. Han arbeidet også en periode i den offentlige etaten Aker reguleringsvesen.
I 1925 etablerte han og onkelen Einar Smith arkitektkontor sammen. I 1930 døde Einar Smith, og Edgar Smith Berentsen etablerte da sitt eget arkitektkontor. I perioden 1949–1954 tegnet han flere blokker i Oslo for OBOS.

Priser og utmerkelser

I 1923 vant Berentsen 3. pris i en arkitektkonkurranse utlyst av Kristiania kommune, med sitt utkast til regulerings- og bebyggelsesplan for kommunens tomtearealer nord for Bislett stadion.
I 1932 kom han og kollegaen Harald Wildhagen på 2.-plass i «Arbeiderbladets småhuskonkurranse».
Halsted kloster

Halsted Kloster (Halstathe, Halstede) var et dansk kloster som omtales som krongods første gang i kong Valdemar Seiers jordebok i 1231.

Historie

Klosteret befinner seg  på Lolland ca. 6 km øst for Nakskov, og ble trolig anlagt av Erik Plogpennings datter Jutta omkring 1284 som et benedektinerkloster. 
Selve kirken stammer fra 1100-tallet. I 1510 ble klosteret nedbrendt av lybekkerne, men senere bygget opp igjen. Etter reformasjonen ble Halsted krongods for forskjellige enkedronninger og kronprinsers pensjon. Fra 1718 har hovedgården tilhørt slekten Juel-Vind/Krag-Juel-Vind-Frijs, i årene 1721-1921 som hovedsete for baroniet Juellinge. I 1919 fikk klosteret sitt opprinnelige navn tilbake.
Av middelalderens firfløyede klosteranlegg er nordfløyen i form av Halsted Kirke bevart, mens den østlige fløyen ble revet i 1685. Den frittliggende sydfløy stammer fra 1591, da kong Frederik IIs enke, dronning Sophie eide gården, mens vestfløyen ble oppført i nygotikk i årene 1847-49.
Regitze Grubbe, som var gift med Christian IV og elskerinnen Karen Andersdatters sønn, Hans Ulrik Gyldenløve, ble født på Halsted.
Valle sokn

Kjente personer

Peder Claussøn Friis (1545–1614) var sogneprest i Valle fra 1566 til sin død. Han er kjent for sin interesse for geografi og historie. Han skrev boken «Norriges oc Omliggende Øers sandfærdige Besschriffuelse». Denne ble utgitt først etter hans død – i 1632. Han var den første som oversatte Snorres kongesaga til norsk: «Norske kongers Chronica». Den ble utgitt i 1633. 
Det er reist en statue av Peder Claussøn Friis ved Valle prestegård. Den er laget av Gustav Vigeland (1869–1943) som hadde sine ungdomsår på gården Mjunebrokka på Vigeland i Valle (nå Lindesnes) kommune.
Kjølsdalen Musikklag

Kjølsdalen musikklag er et brasskorps med om lag 30 musikanter (2007). Musikantene kommer fra skolekretsene Kjølsdalen, Stårheim, Haugen, Hjelle og Nordfjordeid, men har hatt, og har, musikanter fra nabokommunene. Musikantene er i alderen 16 til 59 år (2007).
Korpset legger stor vekt på det sosiale, men også det musikalske. Musikklaget har vært med på konkurranser siden 1994 da det debuterte i NM og på disse årene har det vært ei stor musikalsk utvikling i korpset. I NM for brassband 2007 kom korpset på 2.-plass i 4.divisjon, noe som ga mulighet til å stille i 3. divisjon i 2008. Konkurransene har ikke vært noe mål i seg sjøl, men virkemiddel til å bli bedre. Korpset holder mange konserter i løpet av året.
Xihua

Xihua (kinesisk: 西华县; pinyin: Xīhuá Xiàn) er et fylke i provinsen Henan i det sentrale Kina.
Befolkningen anslås i (2005) til 910.000.
Paso Canoas

Paso Canoas er en internasjonal by på grensa mellom Costa Rica og Panama. Grensa mellom de to landa går tvers gjennom byen, med den costaricanske delen i vest og den panamanske i øst. Den costaricanske delen tilhører kantonen Corredores i provinsen Puntarenas, mens den panamanske delen tilhører distriktet Barú i provinsen Chiriquí.
Den costaricanske delen av byen hadde 11 527 innbyggere i 2011.
Nordvestterritoriene

Geografi

Nordvestterritoriene ligger i det nordlige Canada og grenser til Canadas to andre territorier, Yukon i vest og Nunavut i øst. I sør grenser de til provinsene Britisk Columbia, Alberta og Saskatchewan – denne grensen går langs den 60° nordlig bredde. Geografiske kjennetegn inkluderer de to store innsjøene Store Bjørnesjø og Store Slavesjø, elva Mackenzie og sluktene i Nahanni nasjonalpark som er en del av UNESCOs verdensarv. Territoriene omfatter noen av Canadas arktiske øyer: Banksøya, Bordenøya, Prins Patrickøya og deler av Victoriaøya og Melvilleøya. Det høyeste punktet er Mount Nirvana, som ligger nær grensen til Yukon, med sine 2773 moh.
Dylan på svenska

Dylan på svenska er et musikkalbum med Mikael Wiehe og Ebba Forsberg, utgitt i 2007.